AlexejDobrolubov/national_council_slovak_2010 huggingface dataset:
33. schôdza NR SR - 9.deň - B. popoludní
Dátum: 2025-04-08
Poslanec: Raši, Richard (SMER - SD)
Druh vystúpenia: Vystúpenie v rozprave

115. Ďakujem pekne, pán spravodajca. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či chce sa niekto teda prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave teda zaujať stanovisko navrhovateľ? Nie. Pán spravodajca? Nie. Ďakujem a hlasovanie teda bude zajtra o piatej. Ďakujem pekne, prerušujem rokovanie o tomto bode programu. A pokračujeme v prerušenej rozprave v druhom čítaní o vládnom návrhu zákona o náprave krívd spôsobených fyzickým osobám v súvislosti s protipandemickými opatreniami, tlač 591. Pán minister Šutaj Eštok je na ceste. Zatiaľ by ostal pán minister dopravy. Budeme pokračovať, poprosím vás, nepúšťajte čas, budeme pokračovať v čítaní pozmeňujúceho návrhu č. 2, ktorý dáva pán poslanec Jakab. Nech sa páči, pán poslanec, máte slovo. (Pokračovanie rokovania v druhom čítaní o vládnom návrhu zákona o náprave krívd spôsobených fyzickým osobám v súvislosti s protipandemickými opatreniami a o doplnení zákona Slovenskej národnej rady č. 372/1990 Zb. o priestupkoch v znení neskorších predpisov , tlač 591.)
35. schôdza NR SR - 14.deň - B. popoludní
Dátum: 2025-06-17
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

Ďakujem pán poslanec Krajčí, že ste otvorili veľmi dôležitú tému poplatkov, ktorej sa systematicky Marek venuješ práve preto, že je to niečo, čo ľudia, ktorí potrebujú alebo sú chorí pacienti, tí najzraniteľnejší, pociťujú zo všetkého najviac. Ja som sa rozprávala s viacerými aj v nemocnici, ktorí hovoria o tom, že často návštevy u lekára, že pokojne tam nechajú aj sto eur, taký poplatok, onaký poplatok, nikto ich neinformuje prečo to platia, začo to vlastne platia, prečo to musia platiť, keď v Ústave, pripomínam v Ústave, lebo včera sme celý deň rokovali o Ústave, v Ústave je zakotvené, že každý jeden občan má nárok na bezplatnú zdravotnú starostlivosť. V súčasnosti to však vyzerá tak, že zdravotníctvo nie je ani kvalitné a nie je ani bezplatné. Všade kde občan príde, musí niečo platiť. Takže naozaj je to dôležitá téma. Je to dôležitá téma najmä pre tých, ktorí sú najzraniteľnejší, ktorí sú chudobní, ktorí nemajú na to, aby si platili súkromných lekárov, aby chodili na ošetrenia niekde do zahraničia, ktorí sú odkázaní na tú zdravotnú starostlivosť tu a potrebujú ju tu na Slovensku. A naozaj, ako je vidieť a ako si ukázal, téma poplatkov pre túto vládnu koalíciu absolútne nie je prioritou. Neriešiť niečo takéto dôležité v podstate rok a pol je hanbou. A rieši sa všetko ostatné, všetko ostatné má prioritu, ale nie pacient, nie zdravie, nie poplatky. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

8. Ďakujem vám, milí kolegovia, za vaše faktické poznámky a úplne chápem vaše rozhorčenie. Chápem rozhorčenie pána Majerského, ktorý sa angažuje a pomáha ľuďom. Chápem rozhorčenie včera pána poslanca Janckulíka, ktorý hovoril, že zverejní vaše čísla, pretože nech vy teda pomáhate, lebo oni budú vypĺňať tie výkazy, ktoré vy chcete, aby vypĺňali. A chápem aj rozhorčenie pani poslankyne Bihariovej, ktorá presne pomenovala, že vy rúcate to, čo tu roky fungovalo. A pri pánovi poslancovi Dostálovi, áno, priznávam úplne svoju chybu. Ja som povedala, že to je typický esenesácky zákon (povedané s pobavením), ale, milí, ctení kolegovia, poslanci z koalície, všetci, ktorí sa na tomto zákone podieľate, bude to aj váš zákon, bude to aj vaša vizitka a pri každom výkaze, ktorý budú musieť posielať neziskové organizácie niekde na ministerstvo vnútra, tak si spomenú na vás, páni poslanci z vládnej koalície, že toto peklo ste im vy pripravili. A ja sa pýtam, prečo by mali písať, napríklad rodič, otec, ktorý daruje občianskemu združeniu nejaké tisícky eur na to, aby si kúpilo vybavenie, ktoré minister školstva mu nevie dodať, prečo by mal sa niekde registrovať? Prečo by on mal byť v nejakom výkaze? Prečo by tam mali byť darcovia charity, ktorí dávajú charite, napríklad Spišskej katolíckej charite, ktorá pomáha osamelým rodičom, prečo by oni mali, ich mená sa mali niekde registrovať, písať a posielať jak za totality niekde na... Šutajovi Eštokovi na ministerstvo vnútra? Nezdá sa vám to absurdné? Predstavte si, že niektorí ľudia chcú pomáhať úplne v anonymite, oni nechcú byť zverejnení. Oni nepotrebujú sa pretŕčať na tlačovkách a hovoriť, ako pomáhajú. Oni skrátka pomáhajú, dávajú z toho, čo môžu. A teraz neziskové organizácie, občianske združenia ich majú registrovať, písať do nejakých zoznamov a posielať tie zoznamy na ministerstvo vnútra. Absurdné!
33. schôdza NR SR - 15.deň - A. dopoludnia
Dátum: 2025-04-16
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

Schvaľujete tu všelijaké hrozné zákony, ale nepodarilo sa vám to. Nepodarilo sa vám to, pretože žiadny čestný policajt, prokurátor si toto nezoberie na krk. Nezobere si na krk to, že bude sám seba vystavovať nebezpečiu za také zmanipulované politické procesy, aké táto vládna koalícia, k akým ich vyzýva, ako naposledy na tlačovej konferencii Robert Fico s Tiborom Gašparom. Preto chcete zaútočiť aspoň na tie neziskové organizácie a svojim voličom povedať, že síce sme vám nedali lacné potraviny, síce sme vám nedoručili lepší život, síce sme absolútne nič z našich sľubov nesplnili, ale teda aspoň splníme to, že budeme šikanovať ľudí, dobrovoľníkov, neziskový sektor, ktorí sa angažujú v prospech druhých ľudí... (Prerušenie vystúpenia predsedajúcim.) Raši Richard, predseda NR SR Pani poslankyňa, je trinásť hodín, chcete ešte dokončiť po prestávke? Remišová, Veronika, poslankyňa NR SR Poslednú vetu poviem a môžeme skončiť, áno. Raši Richard, predseda NR SR Dobre, nech sa páči. Remišová, Veronika, poslankyňa NR SR Takže, ja sa teda obraciam najmä na poslancov HLAS-u, pretože aj slovami ich prezidenta, čestného predsedu strany HLAS pána Pellegriniho, ktorý už povedal, že nepodpíše ani doživotnú rentu, nepodpíše ani covidové amnestie, tak ja verím, že strana, ktorú zakladal, ktorej je čestným predsedom, pôjde v jeho hodnotách a takýto paškvil, ruský paškvil neschváli alebo pošle do zabudnutia. Tak ďakujem veľmi pekne. Skončila som.
33. schôdza NR SR - 14.deň - B. popoludní
Dátum: 2025-04-15
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

155. Pán poslanec Gašpar, ja zareagujem na váš úvodný komentár smerom k nám. Chceli ste nás aj kolegov z Progresívneho Slovenska pohaniť, keď ste povedali, že sme boli, sme sa angažovali v mimovládnom sektore alebo v neziskových organizáciách. Ja sa za to nehanbím, pán Gašpar, ja som ako dobrovoľník robila v mládežníckej organizácii v skautingu, nedostávala som za to ani cent a môžem vám povedať, že dnes keď vidím svoje mladé skautky, malé skautky v tom čase, z ktorých vyrástli vzdelané, mladé slečny, tak som na to hrdá a ma to, ma to hreje pri srdci. Čo sa týka Globsecu, pán Gašpar, vy si robíte srandu aj za vašich voličov. O Globsecu váš predseda Robert Fico v roku 2012 povedal, že je to veľký diplomatický úspech Slovenska, to, že sa koná Globsec v Bratislave. Sám Fico sa konferencie opakovane zúčastnil, rovnako sa zúčastnil Globsecu poradca, jeho poradca, súčasný poradca Lajčák a bývalý minister zahraničných vecí a rovnako sa zúčastnil Globsecu váš komisár pán Šefčovič a rovnako guvernér Peter Kažimír na slávnostnej ceremónii na Štrbskom Plese si prevzal, počúvajte dobre čo, európsku cenu Globsec. Gratulujem! Radšej ste odišli, dovidenia. Takže čo nám tu rozprávate, pán Gašpar, rozprávky o Globsecu, vy sa naozaj spoliehate, že ľudia nevedia čítať a že sú hlúpi. Neziskovky sociálne. Nehovorte, že vy máte radi sociálne neziskovky. Nemáte ich radi, pretože na nich uvaľujete presne tú istú byrokraciu ako na všetkých ostatných. Klamstvo s Európskym dvorom audítorov. Európsky dvor audítorov nekritizoval mimovládky, opakujem, Európsky dvor audítorov kritizoval, že členské štáty nemajú jednotnú definíciu mimovládnych organizácií. To znamená, konkrétny príklad, ktorý uviedli, jeden veľký výskumný ústav bol kategorizovaný ako mimovládna organizácia, zatiaľ čo jeho riadiaci orgán bol zložený výlučne zo zástupcov vlády, hovoria audítori. Toto kritizovali, klamete... (Prerušenie vystúpenia časomerom.)
33. schôdza NR SR - 14.deň - B. popoludní
Dátum: 2025-04-15
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

149. Vážené panie poslankyne, vážení páni poslanci, ďakujem vám za vaše cenné komentáre. Áno, pán poslanec Hargaš poukázal na absurdnosť celého zákona. Presne tieto jeho kontakty v ochotníckom divadle a takéto repliky budú musieť putovať na to ministerstvo vnútra a budú ich tam lúštiť a zamýšľať sa, čo vlastne tým ochotným v ochotníckom divadle chceli povedať. Ďakujem aj pani poslankyni Veslárovej, pretože ona na vlastnej koži vie, aké dôležité je pomáhať si. A to je veľmi cenné. Dovoľte mi zareagovať na vás, pán Kvorka. Neviem, či viete, o čom je ten návrh zákona, pretože vy chcete škodiť aj tým sociálnym neziskovým organizáciám, vy chcete škodiť aj tým organizáciám, ktoré sa angažujú v kultúre. Dovoľte mi zacitovať pani Brichtovú zo SocioFóra, ktorá zastrešuje 141 organizácií. A teraz ju budem citovať: „Suplujeme tie činnosti, ktoré nedokáže štát zabezpečiť. V sociálnych službách sme najväčším poskytovateľom sociálnych služieb, až 45 %, VÚC len 13, obce 42. Už aj bez tohto zákona máme tisíce povinností, účtovníctvo, výročné správy. My nie sme žiadni lobisti." Ďalej hovorí pani Brichtová: „Mladí ľudia sa nebudú chcieť zapájať do štruktúr a študentských parlamentov, lebo budú označovaní za lobistov. Zákon sťaží financovanie voľnočasových aktivít pre deti. Neprimerane byrokraticky zaťažuje tých, ktorí by sa deťom a mládeži chceli venovať v rámci krúžkov a táborov. Miesto toho budú vypĺňať nejaké formuláre. Zákon je hrobárom politík smerom k mladým ľuďom a všetkého, čo sme budovali. Pôjde aj o riziko pre ochranu oznamovateľov. Čo ak niekomu začnú prekážať aj statusy na sociálnych sieťach mimovládok? Pretože aj tieto môžu ovplyvňovať politikov a verejných funkcionárov." A, pán Kvorka, vysvetlím vám, prečo som robila ten krik. Pretože vy šikanujete tých, ktorí pomáhajú, a vozíte vládnym špeciálom tých, ktorí hajlujú. Preto som robila krik.
33. schôdza NR SR - 14.deň - B. popoludní
Dátum: 2025-04-15
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

127. Pán poslanec Čellár, však oceňujem vašu snahu v HLAS-e, že ste sa snažili niečo opraviť, opraviť najväčšie zvrátenosti, ale tento návrh zákona je neopraviteľný. Už to je fraška, že pozmeňujúci návrh má dvadsať strán, hoci samotný návrh zákona má jedenásť strán, medzitým, predtým bol schválený ešte ďalší pozmeňujúci návrh, ktorý takisto má okolo dvadsať strán. Takýto legislatívny proces, priznám sa, som ešte nevidela, aby prišli dva pozmeňujúce návrhy, kde každý má takmer dvakrát toľko strán ako samotný návrh zákona. V HLAS-e teraz ste mali možnosť dokázať, že ste iní, že nie ste ako kolegovia zo SNS, ako Andrej Danko, ako Peter Kotlár, ktorí tu hlásajú hlúposti a ktorí chodia do Ruska sa radiť o tomto návrhu zákona napríklad, ale ak nepotopíte tento zákon, tak myslím si, že ste premrhali, premrhali šancu ísť aj možno v nejakom odkaze vášho už čestného predsedu Petra Pellegriniho, ktorý k viacerým iniciatívam, ktoré tu boli predložené v parlamente, sa vyjadril veľmi kriticky a povedal, že ich nepodpíše. Tento návrh zákona je, myslím si, že naozaj že zvrátený, perfídny, rozbíja občiansku spoločnosť a v konečnom dôsledku sa obráti aj proti vám, aj proti tejto vládnej koalícii, pretože občianska spoločnosť to nie je len Transparency, to nie je len Zastavme korupciu, proti ktorým chcete bojovať, ktoré vás dráždia, ktoré neznášate, ale občianska spoločnosť, neziskové organizácie, mimovládne organizácie, to sú aj charity, to sú aj organizácie, ktoré sa starajú o vašich starých rodičov, ktorí sa starajú o vaše deti, ktoré venujú čas aj vašim blízkym. A tieto idete najviac postihovať. Je mi to ľúto, nepodporíme to.
33. schôdza NR SR - 14.deň - B. popoludní
Dátum: 2025-04-15
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

111. Ďakujem, pán poslanec Čaučík. Aj, Maroš, aj z tvojej vlastnej z osobnej skúsenosti v neziskovom sektore cítiť, že táto téma je pre teba veľmi dôležitá, tak ako pre všetkých, ktorí kúsok z toho najcennejšieho, čo majú, zo svojho voľného času, venujú tým druhým. Myslím si, že táto vládna koalícia si týmto zákonom kope sama sebe hrob. Pretože neziskové organizácie, charity, mládežnícke organizácie sa venujú, venujú tým, na ktorých štátu neostáva čas, peniaze alebo vôľa. Často suplujú štát, nahrádzajú ho, robia to, čo nikto v štáte nerobí. A vy na tieto organizácie chcete uvaliť neskutočnú byrokraciu. Vy chcete, aby namiesto pomoci núdznym, biednym, aby vám posielali nejaké nezmyselné výkazy na ministerstvá, aby dokladovali, dokonca ste chceli, aby dokladovali každé stretnutie. Chcete im dávať drakonické pokuty až do výšky desaťtisíc eur, kde najnižšia sadzba je päťtisíc eur. Pripomeňme si, že niektoré občianske združenia fungujú na dobrovoľných príspevkoch a chcete ich takto úplne zničiť, chcete jednoducho rozložiť to tkanivo, ktoré, s ktorú, ktoré spoločnosť spája. Zdravá občianska spoločnosť, neziskové organizácie, komunitné organizácie sú základom každého zdravého štátu. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

95. Ďakujem veľmi pekne. Pán poslanec Dostál, spomenul si veľmi veľa závažných vecí, ktoré si myslím, že podľa mňa do dôsledkov si neuvedomujú ani koaliční poslanci. Ja poviem taký príklad, ktorý je možno blízky ľuďom, ktorí majú deti v školách alebo škôlkach. Mnohé školy, škôlky majú založené občianske združenia, ktoré fungujú na dobrovoľnej báze, kde v podstate rodičia financujú to, čo nefinancuje štát. Skladáme sa na pomôcky, skladáme sa na obnovu školy, škôlky, tried, diskutujem o tom, ako zlepšiť ten život, pretože tie školy, škôlky nemajú od štátu peniaze. No a teraz čo ste uvalili na takého občianske združenie, kde sú v zásade len rodičia? No tak uvalili ste na nich napríklad to, že budú musieť zverejňovať počet alebo všetkých členov, ktorí sa organizujú v danom občianskom združení. Ale v tomto občianskom združení neni nikto, kto by bol platený. Jednoducho všetci tam robia na dobrovoľnej báze. Budú musieť zverejňovať podľa pôvodného návrhu každé jedno, keď sa ja stretnem s nimi na káve a budeme sa rozprávať o tom, počúvajte, mali by sme zlepšiť financovanie škôl alebo viac miest v škôlkach, tak budú musieť posielať Šutajovi Eštokovi výkaz pomaly s každým jedným stretnutím, kde sme sa stretli na káve, čo je úplne absurdné. Tretia vec, sú povinnými osobami, to znamená, že ak niekto si zmyslí, že im pošle 30 infožiadostí, tak toto občianske združenie, kde sú rodičia na dobrovoľnej báze, nemajú žiadne peniaze od štátu, len oni tam dávajú tie peniaze, tak budú musieť odpovedať na takého nezmyselné infožiadosti, hoci tam nie je ani jeden jediný platený zamestnanec. Všetci to robia dobrovoľne a všetci do toho dávajú svoje vlastné peniaze. Použila som tento príklad, lebo mnohých z nás sa dotýka, keď máme deti, deti máme v školách alebo škôlkach a jednoducho snažíme sa zlepšiť aj to prostredie za svoje vlastné prostriedky, vo svojom voľnom čase. Nehovorím už ani o charitách a o sociálnych zariadeniach, lebo pre nich to je vyslovene bič, bič na... (Prerušenie vystúpenia časomerom.)
33. schôdza NR SR - 9.deň - A. dopoludnia
Dátum: 2025-04-08
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

54. Ďakujem, Marek, a ďakujem aj všetkým ostatným kolegom, ktorí poukázali na nezmyselnosť tohto zákona. A ja sa pýtam pána ministra vnútra Šutaja Eštoka, či budeme odškodňovať aj zlodejov, keď ich náhodou chytia, a či budeme odškodňovať aj daňových podvodníkov, keď sa na ich podvod príde, pretože presne o tomto je tento absurdný a nezmyselný návrh zákona. Ďakujem. (Potlesk.)
39. schôdza NR SR - 13.deň - A. dopoludnia
Dátum: 2025-09-29
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo. Marián, tebe za tvoje vystúpenie aj za to, že si pripomenul tomuto vzácnemu plénu, ale aj slovenskej verejnosti to, že toto nie je prvá, druhá, ale myslím, že si povedal, že šiesta novelizácia, resp. šiesty pokus novelizovať transakčnú daň. Ono to veľa hovorí o tom, v akej kondícii, mentále, profesnej a odbornej je táto koalícia. Tá koalícia, ktorá pred voľbami povedala, teda že ukončí chaos, že to bude robiť správne, odborne, profesne tak, ako sa to má robiť, všetko bude cajch. Tak len pripomeňme aj dianie, tam je také zákulisie z dnešného rána, keď pred týmto bodom bolo naplánované prerokovanie novely o skládkach, kde ja som tak trošku zlomyseľne urobil taký ťah, že som vystupoval asi 2,5 minúty, pretože som si chcel užiť tú mobilizáciu, ktorú tu mala koalícia, keď hľadala podpisy pre svoj pozmeňujúci návrh. Pán poslanec Lučanský tu behal a nemali stále dostatok podpisov. Naozaj veľmi dobre som sa zabával. Bolo to naozaj zábavné sledovať, ako škrabali tie podpisy na ten hárok. A zároveň bolo veľmi vtipné sledovať to rétorické cvičenie, ktoré mal pán Taraba, ktorý naťahoval čas a trepal, a trepal, a trepal, a trepal, a trepal.
39. schôdza NR SR - 11.deň - B. popoludní
Dátum: 2025-09-25
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo. Bea, ako si povedala, že niektorí koaliční poslanci ti hovoria teda, že všetci si zaslúžia, aby štát pomohol. No tak to neplatí. Oni klamú, keď ti toto hovoria a hovoria to aj verejne, tak klamú. Lebo v tomto momente cez sito pomoci prepadávajú ľudia a nie je ich málo, ktorí doma, už to tu odznelo, vykurujú drevom a pritom práve to sú tí najviac zraniteľní ľudia na Slovensku, najviac zraniteľné domácnosti, najviac zasiahnuté energetickou chudobou. A práve týmto rodinám by najviac pomohla výmena starých neefektívnych kotlov za modernejšie jednotky, ale nie, vláda tieto domácnosti necháva, socdem vláda, hej, necháva tieto domácnosti napospas rastúcim nákladom. A príkladom toho je nielen táto trojročná never ending story. Každú jeseň nám príde nové hľadanie adresnej energopomoci, ale symbolom je aj mesto Jelšava aj s okolím, ktoré dlhodobo, to nie je otázka, ktorá vznikla z noci do rána, trápi nekvalita ovzdušia. Veď ono to nás upozorňuje aj Európska komisia, veď Slovensko má otvorený infringement kvôli ovzdušiu, kvôli nekvalite ovzdušia. Situáciu v Jelšave mali zmeniť dotácie z envirofondu na výmenu kotlov, projekt ktorý pripravovala miestna samospráva aj s miestnom akčnou občianskou skupinou v spolupráci s Ministerstvom životného prostredia. Potom sa stal ministrom životného prostredia Tomáš Taraba a projekt s alokovanými financiami, tam boli alokované financie a tesne pred spustením toho projektu to stopol a samozrejme na tlačovej konferencii a na facebooku si neodpustil sebe vlastnú arogantnú rasistickú poznámku. Ja sa pýtam, že keď kvôli ovzdušiu Slovenská republika prehrá ten súdny spor na Súdnom dvore, tak jednak nebude ani adresná energopomoc, nebude ani menej tuhých častíc v ovzduší, nebude ani zdravšia populácia a ešte k tomu aj dostaneme mastnú pokutu. Kto to zaplatí a komu to zosobníme?
39. schôdza NR SR - 11.deň - B. popoludní
Dátum: 2025-09-25
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo, aj tebe za vystúpenie. Ak som teda pochopil, tak tá tvoja základná výčitka, ktorú samozrejme s ňou súzniem je, že ideme opäť cez prílišnú byrokratizáciu a niečo zase vymýšľať na zelenej ploche. Namiesto toho, aby sme využili to, čo vieme využiť tu a teraz, lebo to už je vymyslené a už to aj funguje. Aj včera som to spomínal, a chcem to pripomenúť opäť, že na základe údajov Prognostického ústavu Slovenskej Akadémie Vied CEPA prepočítala, že skutočnou adresnou energopomocou pre modelových 30 % domácností by vláda za jeden rok, budúci rok mohla pomôcť všetkým ľuďom, ktorých dnes ohrozuje na Slovensku energetická chudoba. Podotýkam, všetkým ľuďom, ktorých ohrozuje energetická chudoba, a stále by jej ostalo 290 miliónov, ktoré by potom nie jednoročne, ale aj dlhodobo vedela využívať napríklad na pomoc pre 25-tisíc domácností, v rodinných domoch na získanie desaťtisícového, desaťtisícovej dotácie z programu Obnov dom na výmenu okien, dverí a zateplenie stropu. 5700 domácnostiam s dotáciou 4380 eur na tepelné čerpadlo, ktoré samozrejme zlacní kúrenie z programu Zelená Domácnostiam, k tomu 3000 domácností by malo lacnejšiu teplú vodu vďaka slnečným kolektorom s dotáciou 3600 eur zo Zelenej solidarity, a ešte by ostalo aj pre 2000 rodín na výmenu kotla na drevo s dotáciou 2700 eur, tiež zo Zelenej solidarity. Toto všetko sú moduly, ktoré fungujú, ktoré sú overené, ktoré sú osvedčené, netreba ich vymýšľať, dokonca táto vláda sa svojho času na začiatku svojho mandátu aj pochválila, že ich je ešte aj zdostupnila a debarierizovala, pán minister Taraba k tomu mal niekoľko tlačoviek, no tak poďme na to. Využívajme to tu a teraz, keď je to také dostupné, debarierizované, tak to využívajme. Tu a teraz môžeme pomáhať ľuďom adresne naozaj tým, ktorí to skutočne potrebujú, a nie tým, ktorí to nepotrebujú. No, ale opäť ideme vymýšľať nejaký nový IT tender, pravda.
39. schôdza NR SR - 10.deň - B. popoludní
Dátum: 2025-09-24
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo. Marek vďaka za to, že si tak trefne zhrnul aké dopady môžu čakať služby samospráv. A to je to dôležité. Pretože samosprávy majú slúžiť a poskytovať služby a servis obyvateľstvu. Tak podľa toho čo si povedal, tak naozaj sotva hovoriť o nejakom rozvoji. Len povedal si, že určite sa nebude zlepšovať odpadové hospodárstva. No tak to ani náhodou. To totižto nie je ani v záujme tejto vlády. Ver mi. Keby si podrobnejšie sledoval výkon ministra životného prostredia v odpadovom hospodárstve tak by si pochopil teda, že naozaj tejto vláde o rozvoj zlepšovania odpadového hospodárstva o prechod na cirkulárnu ekonomiku ani náhodou. Jediné čo urobil pre cirkulárnu ekonomiku Tomáš Taraba je, že dal dotácie z envirofondu na traktory. Lebo to je to, hej? Čiže ani o zlepšovaní verejnej dopravy nemôžeme rozprávať. Ani o zlepšovaní a skvalitňovaní verejných priestorov a priestranstiev. O opravách ciest, chodníkov. To možno bude prvý rok, prvý volebný rok, kedy nebude cítiť asfalt. To bude nové na Slovensku. To sme ešte nezažili. Ale áno. Ako si hovoril. Väčšina samospráv zaplače, ale predsa je tam jedna dobrá správa, hej? Nebuďme taký negatívni. Je tam jedna dobrá správa. Dokonca tohto volebného obdobia z Očovej bude slovenské Las Vegas. ... pán kolega, konsolidačný balíček, o ktorom dnes rokujeme je cesta ako zastaviť zadlžovanie tejto krajiny. My robíme všetko pre to, aby sme nenechali pre naše deti vysoký dlh, hľadáme východiská, ako zvýšiť príjem a výdavky znížiť. Na tomto balíčku sa majú podieľať všetci si myslím, a týka sa to aj samospráv. Čakal som od vás, že poukážete vo svojom vystúpení aj na to, aké majú platy primátori. Nevadí vám, že primátor má vyšší plat ako minister? Tu v pléne kritizujete ministrov aké majú platy, ale že primátor má plať 8100 euro, to som od vás ani od jedného nepočul. Aby ste poukázali na to, že aj oni sa musia podieľať na tej konsolidácii. Ryba smrdí od hlavy.